CELEX: 62020CN0374
Language: lv
Date: 2020-08-07 00:00:00
Title: Lieta C-374/20 P: Apelācijas sūdzība, ko 2020. gada 7. augustā Agrochem-Maks d.o.o. iesniedza par Vispārējās tiesas (ceturtā palāta) 2020. gada 28. maija spriedumu lietā T-574/18: Agrochem-Maks/Komisija

5.10.2020   
            
            
               LV
            
            
               Eiropas Savienības Oficiālais Vēstnesis
            
            
               C 329/8
            
         
      Apelācijas sūdzība, ko 2020. gada 7. augustāAgrochem-Maks d.o.o. iesniedza par Vispārējās tiesas (ceturtā palāta) 2020. gada 28. maija spriedumu lietā T-574/18: Agrochem-Maks/Komisija
      (Lieta C-374/20 P)
      (2020/C 329/11)
      Tiesvedības valoda – angļu
      
         Lietas dalībnieki
      
      
         Apelācijas sūdzības iesniedzēja: Agrochem-Maks d.o.o. (pārstāvis: S. Pappas un A. Pappas, advokāti)
      
         Citi lietas dalībnieki: Eiropas Komisija, Zviedrijas Karaliste
      
         Prasījumi
      
      Apelācijas sūdzības iesniedzējas prasījumi Tiesai ir šādi:
      
                  —
               
               
                  atcelt pārsūdzēto spriedumu;
               
            
                  —
               
               
                  nodot lietu atpakaļ izskatīšanai Vispārējai tiesai;
               
            
                  —
               
               
                  piespriest Komisijai segt savus, kā arī atlīdzināt apelācijas sūdzības iesniedzējas tiesāšanās izdevumus saistībā ar šo tiesvedību.
               
            
         Pamati un galvenie argumenti
      
      Vispārējā tiesa esot nepareizi interpretējusi un nepareizi piemērojusi procedūras, kas attiecas uz papildus informācijas pieprasījumiem saistībā ar aktīvās vielas apstiprināšanas atjaunošanu, prasības.
      Vispārējā tiesa esot pieļāvusi tiesību kļūdu, nospriežot, ka sūdzība (par septiņiem nepabeigtiem jautājumiem) par to, ka nesaskaņas starp EFSA ziņojumiem un dalībvalstu ziņotāja ziņojumu pieprasa detalizētu argumentāciju par šo jautājumu, ir noraidāma kā nepamatota attiecībā uz ceturto jautājumu un kā neefektīva saistībā ar citiem jautājumiem.
      Vispārējā tiesa esot pieļāvusi tiesību kļūdu, jo tā nav ņēmusi vērā visus attiecīgos elementus, lai pārbaudītu apelācijas sūdzības iesniedzēja tiesisko paļāvību.
      Vispārējā tiesa esot nepareizi kvalificējusi faktus un pārkāpusi Regulas Nr. 1107/2009 (1) 6. panta f) punktu, šīs regulas II pielikuma 2.2 punktu un samērīguma principu.
      Vispārējā tiesa esot pieļāvusi tiesību kļūdu, nepareizi interpretējot un piemērojot piesardzības principu.
      
         (1)  Eiropas Parlamenta un Padomes Regula (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV 2009, L 309, 1. lpp.).